Ο **Πύργος της τηλεόρασης** (ουκρανικά: Телевізійна вежа, λατινοποιημένα: Televiziyna vezha) είναι ένας μεταλλικός πύργος ύψους 385 μέτρων (1.263 πόδια), που βρίσκεται στην οδό Oranzhereina στο Κίεβο και αποτελεί τη ψηλότερη κατασκευή στην Ουκρανία. Καασκευάστηκε το 1973, όταν το Κίεβο ήταν η πρωτεύουσα της Ουκρανικής Σ.Σ.Δ. Ο πύργος ήταν η ψηλότερη ελεύθερη μεταλλική κατασκευή στον κόσμο μέχρι να ξεπεραστεί από το Tokyo Skytree το 2012. Χρησιμοποιείται για ραδιοφωνικές και τηλεοπτικές εκπομπές και δεν είναι ανοικτός στο κοινό.

Ιστορία
-------

Ο πύργος σχεδιάστηκε αρχικά για τη Μόσχα, την τότε σοβιετική πρωτεύουσα. Όμως οι αρχές της Μόσχας προτίμησαν έναν πιο "συμπαγή" τύπο πύργου, ο οποίος τελικά κατασκευάστηκε (Ostankino Tower). Αργότερα, όταν το Κίεβο χρειάστηκε τον δικό του πύργο, το σχέδιο επανήλθε. Η σοβιετική κυβέρνηση διέταξε τους μηχανικούς να μειώσουν τον πύργο κατά σχεδόν 30%, ώστε να μην είναι τόσο ψηλός όσο ο πύργος της Μόσχας. 

### Τοποθεσία

Ο πύργος χτίστηκε στην κορυφή του εβραϊκού νεκροταφείου στη Λουκιανόβκα. Το νεκροταφείο έκλεισε επίσημα το 1966 και δόθηκε προθεσμία έξι μηνών στις εβραϊκές οικογένειες να θάψουν τους συγγενείς τους στους χώρους ενός νέου νεκροταφείου στην πόλη. Δεδομένου ότι οι συγγενείς των ενταφιασμένων είχαν σκοτωθεί στη σφαγή του Μπάμπι Γιαρ, οι περισσότεροι τάφοι δεν μεταφέρθηκαν. Αφού καταστράφηκαν ή αφαιρέθηκαν οι επιτύμβιες στήλες, η κεραία χτίστηκε πάνω στους υπάρχοντες τάφους.   

### Κατασκευή

Η κατασκευή άρχισε το 1968 και ολοκληρώθηκε το 1973 με κόστος περίπου 12 εκατομμύρια δολάρια. Κατασκευασμένη από χαλύβδινους σωλήνες διαφόρων διαμέτρων και πάχους, η κατασκευή ζυγίζει 2.700 μετρικούς τόνους (2.700 μακρείς τόνοι, 3.000 βραχείς τόνοι). Ο κεντρικός σωλήνας ή πυρήνας, όπου βρίσκεται ο ανελκυστήρας, έχει διάμετρο 4 μέτρα (13 πόδια) και είναι κατασκευασμένος από σωλήνα πάχους 12 mm. Βρίσκεται πάνω σε μια βάση με τέσσερα πόδια που έχει ύψος περίπου 100 μέτρα (330 πόδια). Στην κορυφή της βάσης υπάρχει ένα κλειστό επίπεδο στο οποίο στεγάζεται ο εξοπλισμός εκπομπής και λήψης μικροκυμάτων. Σε απόσταση περίπου 200 μέτρων (660 πόδια) βρίσκεται ένα δεύτερο κλειστό επίπεδο που στεγάζει πομπούς τηλεόρασης και FM, καθώς και ένα εργαστήριο ελέγχου και συντήρησης. Αυτό το δεύτερο επίπεδο είναι το τέρμα του ανελκυστήρα.

Ο πύργος είναι μοναδικός στο ότι δεν χρησιμοποιούνται μηχανικοί σύνδεσμοι όπως πριτσίνια στη δομή: κάθε σύνδεσμος, σωλήνας και εξάρτημα συνδέεται με συγκόλληση. Είναι ο πρώτος πλήρως συγκολλημένος πύργος στον κόσμο.

### Πυραυλικό χτύπημα 2022

Το ρωσικό πυραυλικό χτύπημα την 1η Μαρτίου 2022
Την 1η Μαρτίου 2022, ο πύργος χτυπήθηκε από πύραυλο που εκτοξεύθηκε από τις ρωσικές δυνάμεις κατά τη διάρκεια της μάχης του Κιέβου στο πλαίσιο της ρωσικής εισβολής στην Ουκρανία το 2022. Σύμφωνα με Ουκρανούς αξιωματούχους, πέντε άνθρωποι σκοτώθηκαν ως αποτέλεσμα της επίθεσης. Μεταξύ των νεκρών ήταν και ο Yevhenii Sakun, ο πρώτος δημοσιογράφος που σκοτώθηκε κατά τη ρωσική εισβολή στην Ουκρανία. Ο κρατικός σύμβουλος της Ουκρανίας Anton Herashchenko κατηγόρησε τον ρωσικό στρατό ότι προσπαθεί να διαταράξει τις επικοινωνιακές υποδομές της πόλης. Σύμφωνα με την εφημερίδα The Kyiv Independent, οι εκπομπές των ουκρανικών τηλεοπτικών καναλιών διακόπηκαν μετά την επίθεση. Είναι άγνωστο αν το χτύπημα αποσκοπούσε στην ανατροπή του πύργου ή αν η πρόθεση ήταν να απενεργοποιηθούν τα συστήματα μετάδοσης και λήψης. Η έκταση των ζημιών δεν ήταν άμεσα εμφανής και ο πύργος παρέμεινε όρθιος.

Παραπομπές
----------

1. ↑  «Attack on Kyiv: TV Tower struck by missile as Russia warns residents to flee the capital». *LBC*. 1 March 2022.. Ανακτήθηκε στις 1 March 2022.
2. ↑  В. Стах, "Викрадачі спокою наших осель", *Україна Молода*, #191, 14 October 2005 (in Ukrainian)
3. ↑  «Kiev Jewish Cemetery Reported Being Erased; Community Has No Rabbi». *Jewish Telegraphic Agency* (στα Αγγλικά). 25 Απριλίου 1966. Ανακτήθηκε στις 1 Μαρτίου 2022.
4. ↑  «The Jewish cemetery in Kiev». *centropa.org* (στα Αγγλικά). Ανακτήθηκε στις 1 Μαρτίου 2022.
5. ↑  «Reconstitution of the historical memory of the Lukianivka Jewish Cemetery. | Бабин Яр». *babynyar.gov.ua*. Ανακτήθηκε στις 2 Μαρτίου 2022.
6. ↑  «Лукьяновское еврейское кладбище в Киеве – MEMORYON». *memoryon.net* (στα Ρωσικά). Ανακτήθηκε στις 2 Μαρτίου 2022.
7. ↑  «Киевская телебашня стала приютом для соколов и стоит без единого болта» (στα Ουκρανικά). Αρχειοθετήθηκε από το πρωτότυπο στις 19 Μαρτίου 2018. Ανακτήθηκε στις 18 Μαρτίου 2018.
8. ↑  «Deadly blasts at Kyiv TV tower disrupt broadcasts in Ukraine – video» (στα αγγλικά). *The Guardian*. 1 March 2022. ISSN 0261-3077.. Ανακτήθηκε στις 1 March 2022.
9. ↑  «Ukraine says five people killed in Russian attack on Kyiv TV tower». *Reuters*. 1 March 2022.. Ανακτήθηκε στις 1 March 2022.
10. ↑  Allsop, Jon (2022-03-14). «Brent Renaud, Yevhenii Sakun, and the grave dangers on the ground in Ukraine» (στα αγγλικά). *Columbia Journalism Review*.. Ανακτήθηκε στις 2022-03-16.
11. ↑  «Attack on Kyiv: TV Tower struck by missile as Russia warns residents to flee the capital». *LBC*. 1 March 2022.. Ανακτήθηκε στις 1 March 2022.
12. ↑  «Russian attack hits Kyiv television tower, Ukrainian official says». *Al Jazeera*. 1 March 2022.. Ανακτήθηκε στις 1 March 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Τηλεοπτικός πύργος του Κιέβου στο Wikimedia Commons
* Τηλεοπτικός πύργος του Κιέβου στο *Structurae*
* Members.lycos.nl – Κεντρικός Ραδιοτηλεοπτικός Πύργος Κιέβου
* emporis.com – Τηλεοπτικός Πύργος Κιέβου